สวัสดีค่ะ พอดีว่าเมื่อ3วันก่อน มีตกขาวสีน้ำตาล แต่พอดูดีๆ ก็เริ่มไม่แน่ใจแล้วว่ามันอาจจะเป็นประจำเดือนที่มากระปริด กระปรอยหรือเปล่า อยากทราบว่า 1.สามารถแยกได้อย่างไรคะว่าเป็นตกขาวหรือประจำเดือนที่มากระปริดกระปรอย 2.เพิ่งไปฉีดวัคซีนเมื่อเดือนที่แล้ว ส่งผลต่อประจำเดือนมั้ยคะ 3.การช่วยตัวเองด้วยนิ้ว ส่งผลต่อตกขาวมั้ยคะ ขอบค่ะ
สวัสดีค่ะ ตกขาวสีน้ำตาลที่ออกมา อาจเกิดจาก- มีการอักเสบติดเชื้อในช่องคลอด- มีมดลูกอักเสบ- เป็นเลือดออกช่วงไข่ตก และปนออกมากับตกขาว แต่จะเป็นเพียงแค่วันเดียว- เป็นตกขาวที่มีเลือดปน จากผลข้างเคียงของการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก และมะเร็งปากมดลูก เป็นต้นสำหรับประจำเดือน หากอยู่ในช่วงวันที่ที่ประจำเดือนควรจะมา ก็อาจเป็นประจำเดือนได้ ซึ่งหากออกมาน้อยกว่าปกติ ก็อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักขึ้นเร็ว เป็นต้นสำหรับการฉีดวัคซีนป้องกันโควิด 19 มีรายงานว่าอาจทำให้ประจำเดือนผิดปกติได้ ส่วนการใช้นิ้วช่วยตัวเอง หากรุนแรง ก็อาจทำให้ช่องคลอดบาดเจ็บ และมีเลือดปนออกมาได้ค่ะดังนั้น หากอยู่ในช่วงวันที่ที่ประจำเดือนจะมา ก็อาจเป็นประจำเดือนได้ แต่หากไม่ใช่ ก็อาจเกิดจากการช่วยตัวเองที่รุนแรงไป หรือจากสาเหตุอื่นๆ ที่กล่าวไปค่ะแนะนำควรสังเกตอาการไปก่อน หากไม่ได้มีตกขาวสีน้ำตาลหรือมีเลือดออกกะปริดกะปรอยมาอีก ก็ไม่น่าผิดปกติอะไร แต่หากยังคงมีตกขาวสีน้ำตาลออกมาอีกเรื่อยๆ หรือมีปวดท้องน้อยร่วม ก็ควรไปพบแพทย์เพื่อตรวจหาสาเหตุ นอกจากนี้ หากที่ผ่านมา ได้มีเพศสัมพันธื ก็ควรตรวจหาการตั้งครรภ์ดูด้วยค่ะ